
Ασφαλτοστρώνονται  οι οδοί Παπαθεοφίλου, Αγίου Τρύφωνος, Στενημάχου, καπετάν Γαρέφη και η πάροδος Μακούλη 
Σε εξέλιξη βρίσκεται το πρόγραμμα ασφαλτοστρώσεων στην πόλη του Κιλκίς, με επιστρώσεις νέου ασφαλτοτάπητα αυτή την εβδομάδα στις οδούς Παπαθεοφίλου, Αγίου Τρύφωνος, Στενημάχου, καπετάν Γαρέφη και στην πάροδο Μακούλη.  
Στο πλαίσιο της προγραμματισμένης εκτέλεσης τεχνικών εργασιών ανακατασκευής του οδοστρώματος, ο Δήμος Κιλκίς ενημερώνει τους πολίτες ότι θα ισχύσουν, περιοχικά, προσωρινές κυκλοφοριακές ρυθμίσεις.
Ειδικότερα, διακόπτεται η στάση – στάθμευση και η κυκλοφορία όλων των οχημάτων: 
- από σήμερα έως την Παρασκευή 31 Ιουλίου κατά τις ώρες 08:00 με 18:00 στις οδούς Παπαθεοφιλου (από Μοσκώφ έως Λέσβου) και Αγίου Τρύφωνος (από Επτανήσων έως Ταμπάκη)
- από την Πέμπτη 30 Ιουλίου έως το Σάββατο της 1ης Αυγούστου  κατά τις ώρες 08:00 με 18:00 στις οδούς Στενημάχου (από 21ης Ιουνίου έως Ταμπάκη ), καπετάν Γαρέφη (από Ροδόπης έως πάροδο Μακούλη) και στην πάροδο Μακούλη (από 21ης Ιουνίου έως Αγίου Δημητρίου).  
Τα κυκλοφοριακά μέτρα δεν θα ισχύσουν μόνο σε περίπτωση κακοκαιρίας. 
